Diari Oficial de la Generalitat Valenciana


Sumari del DOGV 245, del 22-04-1985 (1985/804169)

ORDRE de 27 de febrer de 1985, de la Conselleria d'Economia i Hisenda, per la qual es desplega el Decret 138/1984, de 22 de desembre, sobre confecció, comptabilització i pagament de nòmines del personal de la Generalitat Valenciana.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   245

Data del DOGV
:   22-04-1985

Secció del DOGV
:   ALTRES DISPOSICIONS

Número del document
:   1985/804169


Data del document
:   27-02-1985

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de 27 de febrer de 1985, de la Conselleria d'Economia i Hisenda, per la qual es desenvolupa el Decret 138/1984, de 22 de desembre, sobre confecció, comptabilització i pagament de nòmines del personal de la Generalitat Valenciana.  
La Disposició Final primera del Decret del Consell 138/1984, de 22 de desembre, autoritza el Conseller d'Economia i Hisenda per dictar totes les normes necessàries per al desenvolupament i L'efectivitat del que s'hi estableix.  
En atenció d'aquests motius,  
ORDENE:  
Article 1.r  
Abans de darrer dia hàbil de cada mes, les Conselleries hauran de remetre a la Conselleria d'Economia i Hisenda relació, segons model adjuntat en l'annex i d'aquesta Ordre, d'altes de personal nou, de baixes i de variacions que hagen d'introduir-se en les nòmines del mes següent, degudament intervingudes per les Intervencions Delegades i sense aquest requisit no hi tindran reflex.  
La Documentació que hauran d'aportar les Conselleries per a les modificacions en nòmina serà la següent:  
A) ALTES:  
1. Contractats laborals (fixos i temporals) i contractats Administratius.  
Número de registre personal, expedit per la Direcció General de la Funció Pública.  
Resolució de l'Autoritat que tinga assumida la competència per a la contractació de personal, en que es determinen les retribucions.  
Fotocopia del contracte de treball. Haurà de ser remés l'original, una vegada en poder de cada Conselleria.  
Fotocòpia compulsada de la presa de possessió.  
Fotocopia model A 2/2 d'alta en el Règim General de la Seguretat Social.  
Fotocòpia del DNI (ambdues cares).  
Declaració de la situació familiar, a efectes de L'A.I.J.A.  
Documentació bancària (núm. c/c o cartilla d'estalvis, entitat bancària, adreça i localitat de la sucursal).  
Número de funció assignada a efectes de comptabilitat.  
Document comptable AD.  
Quan es tracte d'alta per trasllat d'una Conselleria a una altra, n'hi haurà prou amb l'aportació d'una fotocòpia del full de salari.  
2. Funcionaris (de carrera o interins)  
Número de registre personal, expedit per la Direcció General de la Funció Pública.  
Fotocòpia compulsada del nomenament, amb la presa de possessió.  
Fotocòpia del DNI (ambdues cares).  
Declaració de la situació familiar, a efectes de l'P.B.K.L.  
Documentació bancària (núm. c/c o cartilla d'Estalvis, entitat bancària, adreça i localitat de la sucursal).  
Número de funció assignat a efectes de comptabilitat.  
Document comptable AD.  
3. Funcionaris o contractats en Comissió de Serveis.  
Número de registre personal, expedit per la Direcció General de la Funció Pública.  
Fotocòpia compulsada de la concessió de la Comissió de Serveis.  
Certificació de l'habilitació de l'Administració d'origen, tot indicant les retribucions del mes anterior a la concessió de la Comissió de Serveis, que servirà de base per a la inclusió de les retribucions esmentades en nòmina.  
Fotocòpia del DNI (ambdues cares).  
Declaració de la situació familiar a efectes de l'E.K.R.W.  
Documentació bancària (núm. c/c o cartilla d'Estalvis, entitat bancària, adreça i localitat de la sucursal).  
Número de funció assignat a efectes de comptabilitat.  
Document comptable AD.  
En els supòsits en que corresponga percebre retribucions complementàries superiors a les percebudes en l'Administració d'origen, caldrà acompanyar la Resolució de la Direcció General de la Funció Pública, tot determinant el nivell de destinació assignat i el complement per dedicació exclusiva, si s'escau.  
B) BAIXES  
Resolució de l'Autoritat competent donant la baixa en el servei i indicant la data d'efectes d'aquesta.  
Número de la funció assignat a efectes de comptabilitat.  
Fotocòpia model A 2/2 de baixa en el Règim General de la Seguretat Social, si s'escau. Aquest document haurà de ser aportat també quan es tracte de permisos no retribuïts.  
Document comptable AD.  
C) VARIACIONS  
Resolució de l'Autoritat competent reconeixent el dret o la pèrdua d'aquest, els efectes econòmics del qual hagen de ser inclosos en la nòmina.  
Número de funció assignat a efectes comptables.  
Model P-1 de la Seguretat Social, quan es tracte de reconeixement de prestació d'Ajuda Familiar, el pagament delegat de la qual haja d'efectuar-se per la Generalitat.  
Document comptable AD.  
Quan es tracta de variacions en nòmina per baixa, canvi de situació administrativa, Comissió de Serveis, canvi de destinació, adquisició o canvi de grau, triennis o pròrrogues de contractes, a més a més de tota la documentació a que s'ha fet referència en els números anteriors, hom haurà de remetre el model 3 de modificació o actualització d'informació, publicat per la Funció Pública i que s'adjunta com a annex II d'aquesta Ordre.  
Article 2.n  
El dia 10 de cada mes la Tresoreria General remetrà, per duplicat, a les Conselleries les nòmines mecanitzades per tal que aquestes verifiquen que han estat introduïdes les modificacions en la forma sol·licitada.  
Article 3.r  
Fins el dia 20 de cada mes les Conselleries podran remetre a la Tresoreria General una notificació, degudament intervinguda, amb les errades materials o aritmètiques que hagen pogut detectar en les nòmines enviades per a la comprovació.  
En tot cas la notificació haurà de ser remesa, encara que siga sense modificacions, degudament intervinguda, dins del mateix termini, condició indispensable per a l'abonament de les nòmines.  
Article 4.t  
En cap de cas s'admetrá durant el període establert en el paràgraf 1.r de l'article anterior, la introducció de variacions en nòmina, que tinguen L'origen en causes distintes a les que s'hi estableixen.  
Article 5.é  
A partir del dia 20 de cada mes, la Intervenció General de la Generalitat, a la vista de les nòmines que, a tal efecte i convenientment modificades, si s'escau, presente la Tresoreria General, expedirà els documents comptables i carregarà en les distintes aplicacions pressupostàries de les Conselleries l'Import de les nòmines esmentades.  
De L'import dels càrrecs al·ludits hom remetrà la informació escaient a les Conselleries, perquè en prenguen coneixement.  
Article 6.é  
Els documents comptables, una vegada comptabilitzats per la Intervenció General, seran remesos a la Tresoreria General, on es procedirà al pagament de les nòmines, mitjançant transferències bancària als comptes corrents oberts pels interessats en les Caixes d'Estalvis, Caixa Postal i entitats de crèdit inscrites en el registre de bancs i banquers.  
Article 7.é  
Els documents comptables amb fase "P" que siguen expedits per a l'abonament de les nòmines a que fa referència aquesta Ordre, seran intervinguts per L'Interventor General. L'ordenació de la despesa en aquests documents correspondrà al Tresorer General, per delegació dels Consellers respectius.  
Article 8.é  
El càlcul de la quota d'empresa que, pel personal al seu servei, haja d'abonar a la Seguretat Social cada Conselleria, serà efectuat per la Tresoreria General.  
La documentació comptable necessària per procedir a l'abonament de la quota de Seguretat Social serà efectuada, també, per la Intervenció General, la qual la imputarà directament a les distintes aplicacions pressupostàries de cada Conselleria.  
Article 9.é  
De L'import de les quotes d'empreses imputades a cada programa, així com del model TC-1 de la Seguretat Social, hom remetrà el corresponent exemplar a cada Conselleria.  
Article 10  
Quant a la formalització de documents amb fase "P" referents a les quotes d'empresa de Seguretat Social, hom s'atendrà al que estableix l'article 7.é  
Article 11  
Si, com a conseqüència de noves transferències de competències a la Generalitat Valenciana, s'incorpores algun col·lectiu, la nòmina del qual no fos possible mecanitzar immediatament per la Tresoreria General, serà d'aplicació el que disposa L'Ordre de la Conselleria d'Economia i Hisenda, de 30 de desembre de 1983 (DOGV, núm. 143, de 26 de gener de 1984).  
València, 27 de febrer de 1985.  
El Conseller d'Economia i Hisenda,  
ANTONI BIRLANGA I CASANOVA  
Veure imatge